CELEX: 62015TN0082
Language: sl
Date: 2015-02-20 00:00:00
Title: Zadeva T-82/15: Tožba, vložena 20. februarja 2015 – InAccess Networks Integrated Systems/Komisija

11.5.2015   
            
            
               SL
            
            
               Uradni list Evropske unije
            
            
               C 155/28
            
         Tožba, vložena 20. februarja 2015 – InAccess Networks Integrated Systems/Komisija
   (Zadeva T-82/15)
   (2015/C 155/34)
   Jezik postopka: angleščina
   
      Stranki
   
   
      Tožeča stranka: InAccess Networks Integrated Systems – Applications Services for Telecommunication and Related Equipment Commercial and Industrial Co. SA (Amarousio, Grčija) (zastopniki: J. Grayston, Solicitor, P. Gjørtler in G. Pandey, odvetnika)
   
      Tožena stranka: Evropska Komisija
   
      Predlogi
   
   Tožeča stranka Sodišču predlaga, naj:
   
               —
            
            
               naslednja ravnanja razglasi za nična v delu, v katerem Sodišče ugotovi, da imajo pravne posledice, in v delu, v katerem je njimi zavrnjena upravičenost zahtevkov, ki jih je tožeča stranka vložila na podlagi sporazuma o nepovratnih sredstvih za projekt z referenčno št. 216837 ATRACO, ki je bil sklenjen v okviru Sedmega okvirnega programa Evropske skupnosti za raziskave, tehnološki razvoj in predstavitvene dejavnosti (2007-2013), ter v delu, v katerem je z njimi tožeči stranki naložena obveznost za vračilo prejetih sredstev in plačilo pogodbeno dogovorjene odškodnine:
               
                           —
                        
                        
                           odločitev Komisije v dopisu z dne 11. decembra 2014 z referenčno št. ARES (2014) 4162021;
                        
                     
                           —
                        
                        
                           odločitev Komisije v obvestilu o dolgovanem znesku z dne 23. oktobra 2012 z referenčno št. ARES (2012) 1248814;
                        
                     
                           —
                        
                        
                           odločitev Komisije v dopisu z dne 7. decembra 2012 brez referenčne številke.
                        
                     
         
               —
            
            
               Komisiji naloži plačilo stroškov tega postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbene razloge.
   
               1.
            
            
               Prvi tožbeni razlog: kršitev člena 41(1) in (2) Listine Evropske unije o temeljnih pravicah in pravice do izjave
               Tožeča stranka navaja, da je Komisija priznala, da je bila pravica tožeče stranke do izjave v okviru prvotnega revizijskega postopka kršena, in da je na tej podlagi Komisija odločila, da bo ponovno odprla spis.
            
         
               2.
            
            
               Drugi tožbeni razlog: kršitev člena 41(1) Listine Evropske unije o temeljnih pravicah in kršitev legitimnih pričakovanj tožeče stranke
               Tožeča stranka navaja, da je odločitev o ponovnem odprtju revizijskega postopka vzbudila legitimno pričakovanje, da bo nova odločitev sprejeta na podlagi dejstev, ki se nanašajo na vsebino revizijskega postopka, ne pa na podlagi postopkovnih pravil, ki bi jih bilo treba v prvotnem revizijskem postopku uporabiti za predložitev dokumentacije.
            
         
               3.
            
            
               Tretji tožbeni razlog: kršitev člena 41(2)(c) Listine Evropske unije o temeljnih pravicah zaradi nezadostne obrazložitve
               Tožeča stranka navaja, da je v odločbi o ponovni preučitvi Komisija navedla nezadostno obrazložitev, saj vključuje le eno od dveh spornih točk in se v njej le površno sklicuje na nezadostnost predložene dokumentacije.
            
         
               4.
            
            
               Četrti tožbeni razlog: očitna napaka pri presoji
               Nazadnje, tožeča stranka navaja, da, ker ni imela dokumentacije o izidu revizijskega postopka, ki je bil ponovno sprožen, in zato pred sprejetjem spremenjene odločbe ni mogla zagovarjati svojega stališča, je treba glede odločbe Komisije o ponovni preučitvi in posledično glede prvotne odločbe o reviziji šteti, da odražata očitno napako pri presoji in da sta bili sprejeti ob kršitvi pravice tožeče stranke do izjave.